**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(академска 2019/2020. година)**

|  |  |
| --- | --- |
| **Департман који реализује пројекат** | ДЕПАРТМАН ЗА СОЦИЈАЛНУ ПОЛИТИКУ И СОЦИЈАЛНИ РАД |
| **Назив пројекта** | *Евалуација и јачање капацитета основних академских студија социјалне политике и социјалног рада (наставак пројекта)* |
| **Руководилац пројекта** | Проф. др Лела Милошевић Радуловић |
| **Секретар пројекта** | Љиљана Скробић |

|  |  |
| --- | --- |
| **Образложење пројекта** | Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: до 3.000 карактера са размацима.  Студијски програм за социјалну политику и социјални рад настао је као резултат рада на ТЕМПУС пројекту ”Јачање високог образовања у области социјалне политике и социјалне заштите” (Strengthening Higher Education for Social Policy making and Social Services delivery – SHESPSS), који је финансирала Европска комисија – EACEA (Education, Audiovisual and Culture Executive Agency. С обзиром на то да се ради о новооснованом Департману (прва генерација студената је уписана 2016. године) за који постоји велика заинтересованост будућих студената, током прошлогодишњег пројектног циклуса чланови пројектног тима су започели рад на јачању капацитета Основних академских студија, како би се постигао што бољи квалитет студија, а кроз спровођење континуиране евалуације креирао материјал за прву реакредитацију.  Овогодишњи пројекат је наставак прошлогодишњег пројектног циклуса. Нови пројектни циклус осмишљен је тако да подразумева наставак сарадње са државним факултетима у нашој земљи и у земљама у окружењу на којима се изводи настава на Основним академским студијама социјалне политике и социјалног рада и наставак сарадње с установама социјалне заштите и релевантним удружењима и организацијама цивилног сектора у Нишу. Успостављање сарадње са другим државним факултетима у нашој земљи и земљама у окружењу на којима се изводи настава на Основним академским студијама социјалне политике и социјалног рада може да допринесе унапређивању квалитета наставног програма и наставног процеса, а сарадња с установама социјалне заштите и релевантним удружењима и организацијама цивилног сектора у Нишу може да допринесе успешнијој реализацији праксе.  Стручна пракса је веома значајан сегмент образовања социјалних радника. У складу са тим, потребно је урадити анализу евалуације стручне праксе која је обављена и осмислити начине за њено што ефикасније и ефективније организовање у будућности.  Акредитован студијски програм за реализацију стручне праксе предвиђа установе здравствене и социјалне заштите, међутим, како је један од циљева образовања будућих социјалних радника стицање знања и вештина у раду са појединцима, групама и заједницама различитих етничких, религијских и културних одлика, сарадња с организацијама цивилног друштва такође се издваја као значајна. Ове организације често имају важну улогу у суочавању с одређеним друштвеним изазовима као што су миграције, борба против трговине људима, права маргинализованих група и слично.  Планирана је и анализа силабуса на Основним академским студијама социјалне политике и социјалног рада ради унапређивања структуре студијског програма, јер је ове године уписана четврта генерација студената и јасно се могу уочити недостаци у структури програма. Наставу на Департману изводе наставници и сарадници Филозофског факултета у Нишу (са Департмана за социјалну политику и социјални рад, Департмана за социологију, Департмана за психологију и Департмана за педагогију) и ангажовани наставници са Правног факултета у Нишу и Филозофског факултета у Скопљу. С обзиром на то да се ради о великом броју наставника и сарадника са различитих департмана и факултета значајно је да се обједињено евалуирају њихова искуства.  Такође, укључивање студената у евалуацију досадашњег рада даће боље увиде у образовне потребе и очекивања студената. |
| **Циљ пројекта** | Навести циљ пројекта који описује жељену промену чијем остваривању ће допринети реализација пројектних активности.  Циљ пројекта је јачање капацитета Основних академских студија социјалне политике и социјалног рада |
| **Специфични циљеви** | Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.   * Јачање сарадње са државним факултетима у Србији и окружењу, на којима се реализује настава на Основним академским студијама социјалне политике и социјалног рада, установама социјалне заштите и релевантним удружењима и организацијама цивилног друштва. * Евалуација досадашњег рада и унапређивање наставног програма. * Припремање материјала за реакредитацију. |
| **Задаци** | Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.   1. Наставак сарадње која је успостављена у првом пројектном циклусу између Департмана за социјалну политику и социјални рад Филозофског факултета Универзитета у Нишу са другим државним факултетима у Србији и у земљама у окружењу на којима се изводи настава на Основним академским студијама социјалне политике и социјалног рада (Факултет политичких наука у Бањој Луци, Факултет политичких наука у Сарајеву, Филозофски факултет у Мостару, Факултет за социјални рад у Љубљани, Факултет друштвених наука у Будимпешти, Филозофски факултет у Скопљу, Факултет политичких наука у Београду): учествовање на научно-стручним скуповима, трибинама, радионицама у организацији факултета, размена стручне литературе, консултације око реализације праксе, изборних предмета и слично. 2. Наставак сарадње која је већ успостављена у првом пројектном циклусу између Департмана за социјалну политику и социјални рад Филозофског факултета Универзитета у Нишу с установама социјалне заштите и релевантним удружењима и организацијама цивилног друштва у Нишу (СОС Дечија села Србија, Црвени крст Ниш, Национално удружење родитеља деце оболеле од рака – НУРДОР, Група за децу и младе „ИНДИГО“, Црвени крст Ниш, Отворени клуб, Геронтолошки центар Ниш, Центар за породични смештај и усвојење Ниш, Центар за социјални рад „Свети Сава“ Ниш): организовање заједничких састанака и консултације око реализације праксе. 3. Анализа резултата добијених евалуацијом досадашњег рада на Департману за социјалну политику и социјални рад Филозофског факулета у Нишу и организовање фокус група са наставницима и сарадницима, фокус група са студентима и фокус група са менторима праксе ради бољег увида у потребе и очекивања студената и наставника и постојеће проблеме и изазове; анализа резултата евалуације стручне праксе и осмишљавање начина за њено што ефикасније и ефективније организовање у будућности. 4. Анализа силабуса на Департману за социјалну политику и социјални рад Филозофског факулета у Нишу ради унапређивања структуре и садржаја студијског програма. |
| **Очекивани исходи / резултати** | Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.   * Потписан Протокол о сарадњи сa државним факултетима у земљи и у земљама у окружењу на којима се реализују Основне академске студије социјалне политике и социјалног рада, установама социјалне заштите, као и релевантним удружењима и организацијама цивилног сектора. * Висок квалитет наставног програма и реализације стручне праксе. * Систематична припрема материјала за предстојећу реакредитацију (измене и допуне студијског програма и силабуса). |
| **Чланови пројектног тима** | Навести имена свих учесника у реализацији пројектних активности.  Проф. др Лела Милошевић Радуловић, руководилац  Проф. др Наталија Јовановић  Проф. др Јелисавета Тодоровић  Проф. др Данијела Гавриловић  Проф. др Сузана Марковић Крстић  Доц. др Кристина Ранђеловић  Доц. др Немања Крстић  Љиљана Скробић  Бојана Пуцаревић  Иван Анђелковић |

**Временски план реализације пројекта (планирати конкретне кораке у реализацији пројекта по месецима, почев од 1. новембра 2019. до 30. јуна 2020. године):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Активност** | **Реализатори** | **Трајање у недељама** | **XI** | **XII** | **I** | **II** | **III** | **IV** | **V** | **VI** |
| Рад на Зборнику радова који је резултат Међународне конференције одржане 20. септембра у оквиру претходног интерног пројекта: обезбеђивање рецензија радова, техничко сређивање и припрема Зборника за штампу.  Рок за слање коначних верзија радова је 31. октобар, тако да ће припреме започети 1. новембра. | Уредници Зборника | 8 | Х | X |  |  |  |  |  |  |
| Контакт и размена искуства са другим државним факултетима у Србији и у земљама у окружењу на којима се изводи настава на Основним академским студијама социјалне политике и социјалног рада. | Сви ангажовани на пројекту | Током читавог пројектног циклуса. | Х | Х | Х | X | X | X | X | X |
| Контакт и размена искуства с установама социјалне заштите и релевантним удружењима и организацијама цивилног сектора у Нишу. | Љиљана Скробић, Бојaна Пуцаревић, Иван Анђелковић и проф. задужени за реализацију праксе. | Током читавог пројектног циклуса. | Х | Х | Х | Х | Х | Х | Х | Х |
| Анализа резултата добијених евалуацијом досадашњег рада на Департману за социјалну политику и социјални рад Филозофског факулета у Нишу (евалуација студијског програма и евалуација курсева), писање извештаја и формулисање препорука за измене и допуне. | Сви ангажовани на пројекту | 8 |  | X | X |  |  |  |  |  |
| Организовање фокус група са наставницима и сарадницима (4 фокус групе) и са студентима (4 фокус групе) Департмана за социјалну политику и социјални рад Филозофског факулета у Нишу и једне фокус групе са менторима праксе ради бољег увида у потребе и очекивања студената и наставника и увида у постојеће проблеме и изазове, анализа добијених резултата, писање извештаја и формулисање препорука за измене и допуне. | Сви ангажовани на пројекту | 16 |  |  |  | X | X |  | X | X |
| Анализа резултата евалуације реализације стручне праксе и осмишљавање начина за њено што ефикасније и ефективније организовање у будућности, писање извештаја и формулисање препорука за измене и допуне. | Љиљана Скробић, Бојaна Пуцаревић, Иван Анђелковић и проф. задужени за реализацију праксе. | 8 |  |  |  | X | X |  |  |  |
| Анализа силабуса (од I до IV године) и формулисање предлога за измене и допуне ради унапређивања структуре и садржаја студијског програма. | Сви ангажовани на пројекту. | 12 |  |  |  | X | X | X |  |  |
| Измене и допуне студијског програма на основу препорука.  Припрема програма за реакредитацију. | Сви ангажовани на пројекту. | 8 |  |  |  |  |  |  | X | X |