На основу члана 109. Закона о високом образовању (Службени гласник Републике Србије број 88/1788/17, 27/18, 73/18, 54/19), Препоруке Министарства просвете, науке и технолошког развоја број 612-00-01567/2019-06 од 27. 9. 2019. године), члана 81. Статута Факултета, захтева студената и предлога Студентског парламета Факултета, Наставно-научно веће Факултета, на седници одржаној дана 30.10.2019. године, донело је

**О Д Л У К У**

**о продужењу рока за завршетак студија**

I

**1.** Студентима **основних** **академских студија** којима је истекао Законом о високом образовању прописани рок за завршетак студија (у двоструком броју школских година потребних за реализацију студијског програма) омогућава се да у школској 2019/2020. години задрже статус студената без уписа на нови студијски програм.

Студенти из става 1. тачке 1. приликом уписа плаћају накнаду за поновни упис године као самофинансирајући студенти тако што плаћају 3.000,оо динара по неположеном испиту, али не више од 28.000,оо динара, као и надокнаду за пријаву испита за свако полагање испита према Одлуци о ценама услуга које пружа Факултет.

**2.** Студентима **мастер** **академских студија** којима је истекао Законом о високом образовању прописани рок за завршетак студија (у двоструком броју школских година потребних за реализацију студијског програма) омогућава се да у школској 2019/2020. години задрже статус студената без уписа на нови студијски програм.

Студенти из става 1. тачке 2. приликом уписа плаћају накнаду за поновни упис године као самофинансирајући студенти према броју бодова за предмете које уписују у вредности бода 1.316,оо, али не више од 35.000,оо динара.

Студенти мастер академских студија који су положили све испите могу да одбране мастер рад најкасније до 30. новембра 2019. године без поновног уписа године.

II

Oдлукa ступа на снагу даном доношења од када ће се и примењивати.

III

Одлуку доставити: декану Факултета, продеканима Факултета, секретару Факултета, Служби за наставу и студентска питања, Служби за мастер и докторске студије и Служби за опште и правне послове.

НАСТАВНО-НАУЧНО ВЕЋЕ ФИЛОЗОФСКОГ ФАКУЛТЕТА

Број:

У Нишу, 30. октобра 2019. године

ПРЕДСЕДНИК ВЕЋА

Проф. др Наталија Јовановић