Филозофски факултет у Нишу

Департман за социологију

Извештај о реализацији интерног пројекта *Корак ка професионализацији социологије: анализа потреба за професијом* за 2018.

У октобру 2018. године започета је реализација интерног пројекта *Корак ка професионализацији социологије: анализа потреба за професијом*. На састанку Департмана за социологију одлучено је да се сви чланови Департмана укључе у његову реализацију у свим фазама његове реализације. За почетак, наставници и сарадници су оформили мање тимове (а на основу сродности предмета које предају) који ће радити на пословима анализе циљева и исхода студијских програма на свим одељењима/катедрама/департманима за социологију у Србији.

На састанку пројектног тима донета је одлука да се планиране активности на пројекту редефинишу у смислу постављања реалнијих оквира за њихову реализацију, па је тајминг коригован имајући у виду чињеницу да је знатан део тима ангажован и на другим интерним пројектима наше установе. Утолико, активности везане за спровођење истраживања, писање завршне студије са препорукама, као и дисеминацију резултата Пројекта пребачене су за наредну школску 2019/2020. годину.

Од свих управника одељења/департмана/катедри за социологију у Србији затажено је да пошаљу материјал са последње акредитације својих установа и то пре свега стандарде и курикулуме за све предмете који се изучавају на програмима основних студија социологије. Део материјала прикупљен је на основу јавно објављених података о студијским програмима. Прикупљен материјал је сређен, упућен свим члановима Департмана за социологију.

На основу операционализације специфичних циљева и задатака Пројекта сачињени су инструменти за бележење резултата спроведене анализе прикупљене грађе. Наиме, дефинисан је темплејт (план) за анализу силабуса (који прилажемо уз Извештај). План за анализу је усклађен са дескрипторима који се наводе у НОКС-у и општим стандардима квалификација, тзв. Даблинским дескрипторима, који су појашњени у самом темплејту.

Како су се појавили многобројни проблеми у реализацији прве фазе пројекта одржан је састанак пројектног тима 28.11. 2018. Поред дискусије о тешкоћама у раду, донесено је неколико важних одлука у вези с реализацијом пројекта:

1. Потребно је продужити рок за анализу силабуса до средине јануара будући да је тај посао темељ свих наредних фаза његове реализације.
2. У складу са померањем рока за анализу силабуса кориговани су и термини и за остале фазе;
3. Договорено је да анализа силабуса буде направљена тако да се исходи и  компетенције излиставају за све обавезне предмете, а да се компетенције које се добијају на изборним предметима означе као опционе;
4. Конкретизовати исходе и компетенције (без понављања најчешће њихових неупотребљивих формулација  у силабусима), што истовремено подразумева сажимање свих информација које добијамо из садражја предмета наведеног у силабусима. У случају да не постоје довољне информације у самим силабусима, потребно је контактирати колеге са тих предмета и разрешити проблем;
5. Када се оконча анализу, идеја је да листа компетенција буде послата на неку врсту екстерне валидације колегама са других одељења/ катедри за социологију;

Истраживачи су идентификовали и сачинили листу потенцијалних послова на основу исхода учења који се гарантују на релевантним студијским програмима и на основу тога утврђене су листе институција које ће бити обухваћене истраживањем потреба за пословима које могу да обављају социолози, односно потребе за знањима и вештинама које поседују социолози.

Усвојена је обједињена листа послова на састанку истраживачког тима и донета одлука да колеге које држе изборне или обавезне предмете који се не предају на свим установама утврде компетенције за те предмете као специфичност образовања које социолози стичу на Филозофском факултету у Нишу. Из тих компетенција они изводе послове које социолози на основу њих могу да раде. Такође, донета је одлука да се компетенције МАС и ДАС социологије анализирају по завршетку овог пројектног циклуса.

Кроз дискусију о заједничким елементима истраживачког инструмента, усвојен је предлог да се при спровођењу истраживања у различитим институцијама узму у обзир четири групе питања: 1) систематизација послова у тој институцији; 2) које од тих послове раде социолози; 3) које послови су кроз спроведено истраживање препознати као послови за социологе а обављају их социолози или неке друге струке у институцијама/организацијама; 4) за којим пословима постоји портреба из домена социолошке експертизе а не обављају у институцијама/организацијама.

Ради ефикасности у спровођењу истраживања, формирано је осам мањих истраживачких тимова и одређени су координатори сваког тима. Тимови су задужени за поједине области у којима ће оно бити спроведено: 1. *област истраживања, науке – ова екипа израђује и темплејт за формулисање упитника* (координатор радне групе проф. др Јасмина Петровић); *област јавне политике, планирања развоја* (координатор радне групе проф. др Горана Ђорић); *област културе, културне политике, политике и медија* (координатор радне групе доц. др Јелена Петковић); *област образовања, омладине, образовне политике* (координатор радне групе проф. др Сузана Марковић Крстић); *рад, запошљавање, тржиште рада, људски ресурси, маркетинг* (координатор радне групе доц. др Гордана Стојић); *град, село, екологија* (координатор радне групе доц др Јелена Божиловић); *социјална заштита, планирање* (координатор радне групе проф. др Лела Милошевић Радуловић); *институције за кривичне санкције* (координатор радне групе проф. др Драгана Захаријевски). Послови за која су неопходна знања о породици, родним односима, одрживом развоју и екологији, као и за управљање пројектом уграђују се у домен општих области како су горе дефинисане.

Истраживачки тимови су договорили коначан списак институција у којима ће се коначно спровести истраживање и прикупили тачне податке о броју тих институција на нивоу Србије, како би одредили узорке институција.

На састанку истраживачког тима одржаног 24. априла указано је на проблеме са којима су се суочавали истраживачки тимови у свом раду: недостуност систематизације послова за одређене институције, непостојање свих информација у постојећим систематизацијама, нејасноће око послова који социолози могу да обаљају на основу систематизација, разлике у систематизацијама за установе из различитих градова и сл. Постављено је и питање да ли би требало разматрати послове које би социолози могли да обаљају након одређених специјализација. Договорено је да се истраживање реализује и упитници пошаљу институцијама иако не постоје све потребне информације (систематизације послова и сл.) будући да се неке информације које недостају могу добити и преко упитника.

Усвојен је предлог проф. др Наталије Јовановић да се истраживање реализује после летње паузе, као и предлог проф. др Горане Ђорић да тимови представе нацрт инструмената за своје области пре почетка истраживања. Сачињен је и продискутован прелиминарни план узорковања институција у којима ће бити реализовано истраживање (прилажемо уз Извештај). Затражени су и добијени су спискови привредних организација од Агенције за привредне регистре, будући су то подаци до којих тим за реализацију истраживања уобласти рада и запошљавања није могао да дође на други начин. Сви тимови су радили на инструментима за истраживање институција у областима за које су задужени.

Поред наведених исхода рада на пројекту у виду инструмената за прикупљање података и сл., достављамо и списак објављених радова истражача ангажованих на Пројекту.

Списак радова:

Božilović, Jelena i Petković Jelena (2019). Sociology and Urban planning. *Annual of ISPJR,*Institute for Sociological, Political and Juridical Research (u štampi).

Marković Krstić, S. (2019). Sociological research of youth in former Yugoslavia and Serbia – development and perspectives of sociology of youth. In *Sociology in XXI century: challenges and perspectives*,  J. Petrović, V. Miltojević, I. Trotsuk (ed), 217–231. Belgrade: Serbian Sociological Association;  Niš: Faculty of Philosophy (u štampi).

Milošević Radulović, L. (2019). Sociology of ageing in Serbia – challenges and perspectives. In *Sociology in XXI century: challenges and perspectives*,  J. Petrović, V. Miltojević, I. Trotsuk (ed), 233–246. Belgrade: Serbian Sociological Association;  Niš: Faculty of Philosophy (u štampi).

Pavlović, N. (2019). Attitude towards statistics at sociology students in Niš and Kosovska Mitrovica. In *Sociology in XXI century: challenges and perspectives*,  J. Petrović, V. Miltojević, I. Trotsuk (ed), 317–328. Belgrade: Serbian Sociological Association;  Niš: Faculty of Philosophy (u štampi).

Petrović, J., Miltojević, V. (2019).  Empirical sociology in Serbia at the beginning of the 21st century: a (self)critical view. In *Sociology in XXI century: challenges and perspectives*,  J. Petrović, V. Miltojević, I. Trotsuk (ed), 149–167. Belgrade: Serbian Sociological Association;  Niš: Faculty of Philosophy (u štampi).

Stojić, G. Nikolajević, A. (2019). Тhe profession of a sociologist in the early 21st century – the problem of the sociologist's employment.  In *Sociology in XXI century: challenges and perspectives*,  J. Petrović, V. Miltojević, I. Trotsuk (ed), 169–184. Belgrade: Serbian Sociological Association;  Niš: Faculty of Philosophy (u štampi).

Николајевић, А., Стојић Г. (2019). Социологија као наука и пракса: развој социологије у САД-у. У *Наука без граница 3,*зборник резимеа са међународог научног скупа (прир. М. Јаковљевић, А. Јанковић), стр. 163–164. Косовска Митровица: Филозофски факултет. ИСБН 978-86-6349-139-7