**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(академска 2019/2020. година)**

|  |  |
| --- | --- |
| **Департман који реализује пројекат** | Немачки језик и књижевност |
| **Назив пројекта** | Значај студија германистике у региону и анализа потреба циљне популације |
| **Руководилац пројекта** | Доц. др Николета Момчиловић |
| **Секретар пројекта** | мср Катарина Стаменковић |

|  |  |
| --- | --- |
| **Образложење пројекта** | Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: до 3.000 карактера са размацима.  Пројекат *Значај студија германистике у региону и анализа потреба циљне популације* осмишљен је како би се испитао значај новог студијског програма ОАС немачког језика и књижевности Филозофског факултета у Нишу на избор, учење и увођење немачког језика у региону и студије германистике на ФФ, испитале потребе школа и циљне популације (потенцијалних и актуелних студената) у погледу учења, увођења и студирања немачког језика и будућег запошљавања, као и да би се успоставили ближи контакти са школама и потенцијалним студентима уз пружање подршке према потребама истих.  При томе би подаци добијени истраживањем послужили за израду плана континуираног праћења потреба школа и појединаца у погледу студија германистике, за квалитативно и квантитативно повећање транспарентности студија германистике кроз осмишљавање квалитетнијих и разноврснијих промотивних активности Департмана.  Базе података, које буду прикупљени у истраживању, послужиће за осмишљавање промотивних активности у неколико следећих година, с обзиром на чињеницу да у региону постоји много школа у којима се не учи немачки као страни језик, а којима је потребна подршка при увођењу овог страног језика, и с обзиром на чињеницу да постоји велико интересовање за студије германистике међу веома хетерогеном циљном популацијом.  Контекст из кога проистиче овако осмишљен пројекат јесте чињеница да у појединим градовима региона попут Пирота, Алексинца, Врања, Прокупља, Сврљига итд. скоро да нема школа у којима се учи немачки језик, а у којима постоји велика потреба за германистима, пре свега за наставницима и преводиоцима за немачки језик, с обзиром на чињеницу да је немачки језик све популарнији у последње две деценије због традиоционалних културних и економских веза са земљама немачког говорног подручја. Од када је уведено обавезно учења два страна језика у основној школи јавио се проблем дефицита германиста, наставника немачког језика, који је најизраженији на југоистику Србије. Са друге стране, присуство многих немачких компанија у земљи отвара потребу за образовањем преводилаца за немачки језик. Дефицит преводилаца видљив је и у другим областима привреде (нпр. судски преводиоци).  Отварање новог студијског програма Немачког језика и књижевности значајно је управо због образовања будућих стручњака. Нeопходнa је већа транспарентност студијског програма уз паралелно испитивање локалних потреба. Након уписане две генерације студената на ОАС немачки језик и књижевност показало се да је циљна популација веома хетерогена, по узрасту, мотивацији и нивоу језичког знања. Наиме, услед вишегодишњег дефицита наставника, немачки језик предају не само дипломирани германисти, већ и дипломирани англисти и романисти који су немачки учили у оквиру својих филолошких студија и на друге начине, док у приватном сектору предају неретко појединци који су немачки учили на курсевима или путем медија (телевизије!), и који као актуелни студенти германистике имају сасвим другачију представу о студијама (као о дужем курсу немачког језика, а не студијама једне од тежих страних филологија, што представља проблем током студија). Ови појединци уписују студије након краћег или вишегодишњег наставног искуства са жељом да обезбеде или задрже постојећи посао. Циљна група су наравно и ученици који су немачки учили у билингвалним одељењима и владају одлично немачким језиком. Трећа група су ученици који долазе из места у којима не постоје наставници немачког, те су приморани да самостално уче језик и имају нижа језичка знања. А ту су и специфични старији студенти који су завршили студије сасвим другачијег профила (економија, права, електроника и сл), а који из љубави према немачком језику студирају у зрелијим годинама.  Ова чињеница говори о потреби сасвим специфичног приступа представљању студијског програма и специфичну припрему за упис и студије германистике, што се може постићи анализом циљне популације уз флексибилно праћење потреба исте, уз напомену да је образовање квалитетног наставног кадра са добрим језичким знањем приоритет Департмана за немачки језик и књижевност.  Значај овако конципираног пројекта огледа се управо у унапређењу транспарентности студијског програма кроз ослушкивање потреба школа и појединаца и прилагођавања припреме за упис и студије немачког језика и књижевности уз паралелно пружање подршке појединциима и школама при увођењу немачког језика и обезбеђивању квалитетног наставног кадра, краткорочно и дугорочно гледано. |
| **Циљ пројекта** | Навести циљ пројекта који описује жељену промену чијем остваривању ће допринети реализација пројектних активности.  Циљ пројекта је анализа заступљености немачког као страног језика у школама региона\*, анализа потребе за наставницима немачког језика, подршка школама при увођењу немачког језика, подршка ученицима при упису на студије немачког језика, а све у циљу повећање видљивости студијског програма, побољшање информисаности о условима уписа и предусловима успешних студије немачког језика и књижевности, повећање атрактивности промоције студијског програма, повећање протока информација о студијама германистике и организацији студија за потенцијалне студенте.  \*Циљни градови: Ниш, Прокупље, Лесковац, Врање, Аексинац, Параћин, Ћуприја, Књажевац, Сврљиг |
| **Специфични циљеви** | Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.  **1. Анализа стања у основним и средњим школама у региону у погледу заступљености учења немачког као страног језика и интересовања за студије немачког језика и књижевности**  1.1. Анализа заступљености учења немачког језика и интересовања за истим у основним и средњим школама.  1.2. Анализа информисаности школа и ученика о студијама немачког језика и књижевности.  1.3. Анализа фактора који утичу на избор студија германистике.  **2. Подршка и сарадња са институцијама и појединцима у региону у погледу учења и студија немачког језика и књижевности**  2.1. Подршка школама при увођењу немачког као страног језика у школама у којима постоји интересовање, али дефицит кадрова.  2.2. Подршка појединцима (потенцијалним кандидатима) за припрему и упис на студије немачког језика и књижевности  **3. Транспарентност и промовисање учења и студија немачког језика и књижевности у региону**  3.1. Повећање видљивости студијског програма немачког језика и књижевности у региону.  3.2. Повећање информисаности циљне популације о студијама германистике (ученика, школа и других појединаца и институција) промоција Департмана.  3.3.Информисање ученика (потенцијалних студената) о студијама германистике на ФФ. |
| **Задаци** | Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.  **1. Анализа стања у основним и средњим школама региона у погледу учења немачког као страног језика и и интересовања за студије немачког језика и књижевности**  1.1. Попис школа у којима се учи и оних у којима се не учу немачки језик и израда мреже школа (ради успостављање контаката са школама и ученицима заинтересованим за студије германистике у циљу представљања студијског програма германистике и у циљу сагледавања кадровских и других потреба).  1.2. Слање упита школама у вези са новим студијским програмом германистике (информисаност о програму германистике и интересовање ученика за студије германистике).  1.3. Анкета међу студентима прве и друге година ОАС Немачки језик и књижевност о мотивацији за студије германистике, очекивањима пре, током и након студија у погледу каријере, отвореним питањима у вези студија и будуће професије.  **2. Сарадња са институцијама и појединцима у региону у погледу учења и студија немачког језика и књижевности**  2.1. Израда детаљног списка наставника немачког језика у региону и списка дипломираних англиста са знањем немачког језика стеченим на студијама (ради континуираног информисања школа о потенцијалним кадровима и могућим краткорочним заменама у виду дипломираних англиста са знањем немачког језика који су стекли на ОАС Англистике или апсолвената германистике).  2.2. Израда листе заинтересованих кандидата за студије германистике са прецизним подацима (приликом свих промоција Департмана и Факултета) и формирање мејлинг листе/фејсбук групе/вибер групе и сл. преко које би се слале информације у вези припреме и уписа на студије.  Израда ридера за припрему пријемног испита и студија германистике (посебно важно за студенте који долазе из региона и места у којима се не учи немачки) и припрема других онлајн материјала, корисних линкова и сл.  Организација консултација једном месечно за потенцијалне кандидате (на основу листе).  **3. Транспарентност и промовисање учења и студија немачког језика и књижевности у региону**  3.1. Израда интересантних текстова, клипова, квизова и сл. у вези немачког језика, књижевности и културе и постављање истих на блог Департмана/Факултета и друштвене мреже. Праћење истих и израда пописа најинтересантнијих области/тема у циљу постизања боље посећености.  3.2. Организација (тематских) сусрета наставника и заинтересованих ученика за студије германистике, једном у семестру. Организација такмичења у знању немачког језика.  3.3. Израда и слање брошуре Департмана о условима уписа на студије германистике, начину полагања пријемног испита, језичким и другим предусловима студирања, начинима припреме за студије, очекиваним знањима и компетенцијама као и занимањима након завршених студија која могу обављати у срединама из којих потичу. |
| **Очекивани исходи / резултати** | Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.   1. **Увид** у постојеће стање на основу спроведених претрага, база података, анкета (израда **листе** школа у којима се учи немачки језик и и школа са дефицитом наставника, израда **листе** наставника немачког језика региона са контакт подацима, **листе** наставника енглеског језика са знањем немачког језика, **листе** заинтересованих кандидата (континуирано на промоцијама). 2. **Успостављање ближих контаката** са школама и појединцима приликом посета у оквиру промотивних кампања Факултета и Департмана. Проширење мреже наставника. 3. **Увид** у мотивацију за студије германистике и професионална очекивања студената пре, током и након завшетка студија и **прилагођавање** промоција и организације студија очекивањима циљних група. 4. **Закључци** у вези са анализом тренутног стања и израда **плана** **континуираног праћења** потреба школа и појединаца за учењем и студирањем немачког језика (у циљу планирања проширења студијских места, побољшања протока информација, повећања транспарентности ). 5. Израда промотивне **брошуре** Департмана. 6. Израда **ридера** за припрему уписа и студија немачког језика и књижевности. 7. Израда **клипа.** 8. Организација **сусрета** наставника немачког језика из региона и потенцијалних студената са наставницима и студентима Департмана (један сусрет почетком децембра, а други марта/априла), а уз помоћ мреже наставника. 9. Организација **такмичења** за средњошколце. |
| **Чланови пројектног тима** | Навести имена свих учесника у реализацији пројектних активности.   1. Др Николета Момчиловић 2. Др Марина Ђукић Мирзајанц 3. Др Маја Стефановић 4. Др Јан Красни 5. Невенка Јанковић 6. Катарина Стаменковић |

**Временски план реализације пројекта (планирати конкретне кораке у реализацији пројекта по месецима, почев од 1. новембра 2019. до 30. јуна 2020. године):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Активност** | **Реализатори** | **Трајање у недељама** | **XI** | **XII** | **I** | **II** | **III** | **IV** | **V** | **VI** |
| Попис школа региона у којима се учи и оних у којима се не учи немачки језик и израда мреже школа. | Др Николета Момчиловић  Др Марина Ђукић Мирзајанц  Др Маја Стефановић  Др Јан Красни  Невенка Јанковић  Катарина Стаменковић | 6 | **X** | **X** | **X** |  |  |  |  |  |
| Слање упита школама у вези са новим студијским програмом германистике (информисаност о програму германистике и интересовање ученика за студије германистике). | Др Маја Стефановић  Катарина Стаменковић | 4 |  | **X** | **X** |  |  |  |  |  |
| Анкета међу студентима прве и друге годинe ОАС Немачки језик и књижевност о мотивацији за студије германистике, очекивањима пре, током и након студија у погледу каријере, отвореним питањима у вези студија и будуће професије. | Др Николета Момчиловић (феб)  Др Марина Ђукић Мирзајанц (мај)  Др Јан Красни (мај)  Невенка Јанковић (феб) | 2 |  |  |  | **X** |  |  | **X** |  |
| Израда детаљног списка наставника немачког језика у региону и списка дипломираних англиста са знањем немачког језика стеченим на студијама. | Др Маја Стефановић  Катарина Стаменковић | 2 | **X** | **X** |  |  |  |  |  |  |
| Израда листе заинтересованих кандидата за студије германистике са прецизним подацима (приликом промоција) и формирање мејлинг листе/фејсбук групе/вибер групе и сл. преко које би се слале информације у вези припреме и уписа на студије. | Др Николета Момчиловић  Др Марина Ђукић Мирзајанц  Др Јан Красни  Невенка Јанковић  Катарина Стаменковић | Контину-ирано | **X** | **X** |  |  | **X** | **X** | **X** |  |
| Израда ридера за припрему за пријемни испит и студије германистике и корисних линкова за онлајн садржаје. | Др Николета Момчиловић  Невенка Јанковић  Др Марина Ђукић Мирзајанц (линкови) | 8 |  |  | **X** | **X** |  |  |  |  |
| Организација консултација за потенцијалне кандидате. | Др Николета Момчиловић  Др Марина Ђукић Мирзајанц  Др Маја Стефановић  Др Јан Красни  Невенка Јанковић  Катарина Стаменковић | Једном месечно | **X** | **X** | **X** | **X** | **X** | **X** | **X** | **X** |
| Израда интересантних текстова и сл. и постављање на блог Факултета и друштвене мреже и праћење истог. | Др Марина Ђукић Мирзајанц (онлајн садржаји)  Др Јан Красни | Контину-ирано |  | **X** | **X** | **X** | **X** | **X** | **X** |  |
| Израда промотивног клипа. | Др Јан Красни (први клип)  Др Марина Ђукић Мирзајанц (други клип) | 4+4 | **X** |  |  |  | **X** |  |  |  |
| Организација сусрета наставника и заинтересованих ученика за студије германистике. | Др Николета Момчиловић  Др Марина Ђукић Мирзајанц  Др Маја Стефановић (дец)  Др Јан Красни  Невенка Јанковић  Катарина Стаменковић | 2 |  | **X** |  |  |  | **X** |  |  |
| Организација такмичења у знању немачког језика. | Др Јан Красни (тест)  Катарина Стаменковић (сертификати)  Невенка Јанковић (пријаве,коресподенција) | 1 |  |  |  |  | **X** |  |  |  |
| Израда брошуре Департмана о условима уписа на студије германистике, начину полагања пријемног испита, језичким и другим предусловима студирања, начинима припреме за студије, очекиваним знањима и компетенцијама као и занимањима након завршених студија која могу обављати у срединама из којих потичу. | Др Марина Ђукић Мирзајанц  Др Јан Красни | 2 | **X** | **X** |  |  |  |  |  |  |
| Закључци у вези са анализом тренутног стања и израда плана континуираног праћења потреба школа и појединаца за учењем и студирањем немачког језика | Др Николета Момчиловић (феб, јун)  Др Марина Ђукић Мирзајанц  Др Јан Красни  Невенка Јанковић  Катарина Стаменковић (феб) | 2 |  |  |  | **X** |  |  |  | **X** |